Qahva donasi. Qahva donasi - qahva o'simligining urug'i va manbayidir. U qizil yoki binafsha rangli meva ichidagi mayda urug'dir. . Bu meva ko'pincha qahva olchasi deb ataladi. Oddiy olcha kabi, kofe mevasi ham tosh meva deb nomlanadi. Garchi kofe loviyalari aslida loviya bo'lmasa ham, ular shunday ataladi. Chunki, ularning ko'rinishi oddiy loviyalarga o'xshaydi. Mevalar, olchalar yoki rezavor mevalarning ichki tomoni ya'ni, silliq tomonida ko'pincha ikkita danak bo'ladi. Olchalarning kichik qismi odatda ikki urug'dan tashkil topish o'rniga bitta urug'dan tashkil topadi. Bu " no'xat doni " deb nomlanadi. No'xat doni faqatgina mevaning 10% va 15% qismida uchraydi va ular oddiy qahva donachalariga qaraganda ko'proq ta'mga ega degan qarash keng tarqalgan (ammo ilmiy jihatdan isbotlanmagan). Braziliya yong'og'i (urug'i) va oq guruchga o'xshab kofe donachalarining ko'p qismi endospermdan tashkil topgan. Iqtisodiy jihatdan qahva navining eng muhim ikki navi - Arabica va Robusta. Dunyo bo'ylab ishlab chiqarilgan qahvaning taxminan 60% Arabica va 40% Robustadir. Arabica qahva donalaring 0,8-1,4% va Robusta qahva donalaring 1,7-4,0% kofeindan iborat. Kofe dunyodagi eng ko'p iste'mol qilinadigan ichimliklardan biri bo'lganligi sababli, kofe donalari asosiy pul mahsuloti va muhim eksport mahsulotidir. Ba'zi rivojlanayotgan mamlakatlarning valyuta tushumlarining 50% dan ortig'ini tashkil qiladi. Bu butun dunyo bo'ylab qahvani madaniyatning va taomlarning muhim qismiga aylantirdi. 2017-yilda ishlab chiqarilgan qiymati 19,9 milliard AQSH dollari bo'lgan kofening 70 foizi eksport qilindi. Tarix. Tarqatish. Braziliya dunyodagi barcha kofe eksportining taxminan 45 foizini ishlab chiqaradi. Aksariyat qismi Braziliada yetishtiriladi. Amerika Qo'shma Shtatlari boshqa mamlakatlarga qaraganda ko'proq qahva import qiladi. 2015-yildagi holatga ko'ra, amerikaliklar kuniga taxminan 400 million chashka qahva iste'mol qilishgan.Bu holat Amerika Qo'shma Shtatlarini dunyodagi etakchi qahva iste'molchisiga aylantirgan. Qahva o'simliklari Saraton va Uloq tropiklari o'rtasidagi loviya yoki kofe kamari deb ataladigan ma'lum bir hududda o'sadi.